Բուն պատժամիջոցներին անցնելուց առաջ հարկ ենք համարում անդրադառնալ 2015թ. դեկտեմբերի սկզբին Մեդվեդևի արած այն հայտարարությանը, որ Թուրքիան, հարձակվելով SU-24M-ի վրա, պատերազմի մեկնարկի հիմք է տվել, սակայն Ռուսաստանի ղեկավարությունը չի գնացել դրան. «Նրանք խախտել են միջազգային իրավունքի բոլոր նորմերը, ըստ էության, ագրեսիայի ակտ են իրականացրել մեր երկրի նկատմամբ։ Սակայն մենք պետք է ցույց տայինք նրանց, որ իրենք պետք է պատասխան տան դրա համար։ Այդ իսկ պատճառով ընդունվել են այդպիսի որոշումներ, որոնք պատժամիջոց չէին բառի ուղիղ իմաստով և, ըստ էության, մեր պետության պաշտոնական արձագանքն էին»[3]։